Úrad vlády SR						  Na rokovanie vlády SR
Sekcia hospodárskej politiky					  dňa 10.7.2002
									  k číslu: 5139/2002
									  k bodu: 27

S t a n o v i s k o 

k Návrhu na vydanie rozhodnutia o privatizácii priamym predajom akcií obchodnej spoločnosti Slovenská autobusová doprava Nitra, akciová                                                               spoločnosť so sídlom v Nitre

I.
Materiál predkladá ministerka pre správu a privatizáciu národného majetku na základe §10 ods.1 zákona č.92/1991 Zb. v znení neskorších predpisov.

Dôvodom predloženia materiálu na rokovanie vlády SR je vydanie rozhodnutia o predaji 49 % podielu akcií obchodnej spoločnosti Slovenská autobusová doprava Nitra, a.s. so sídlom v Nitre a 17 % akcií tejto spoločnosti. Kupujúci je spoločnosť KMV BUS, s.r.o., Bratislava, ktorý bol vybraný vo výberovom konaní. Dohodnutá výška kapitálového vstupu (cena) za nadobudnutie 114 108 ks akcií (49 %) spoločnosti do vlastníctva kupujúceho je 115 000 tis. Sk. Kúpna cena za 39 589 ks akcií, čo predstavuje 17 % akcií na základnom imaní spoločnosti, je 39 589 tis. Sk. Kapitálový vstup je súčtom sumy kúpnej ceny a výšky osobitného záväzku kupujúceho, ktorým je povinnosť investovať do majetku spoločnosti tak, aby podiel FNM SR na základnom imaní tejto spoločnosti neklesol pod 51 %.

II.
Materiál nie je predmetom štandardného medzirezortného pripomienkového konania.

III.
Predaj založených akciových spoločností SAD sa uskutočňuje podľa koncepcie transformácie a  privatizácie štátnych podnikov SAD, ktorú vláda SR schválila uznesením č.532/2000 a  uznesením č.722/2001, ktorým schválila jej aktualizáciu.

Porada ekonomických ministrov vlády SR predložený návrh neprerokovala.

Odporúčame, aj s prihliadnutím na charakter predloženého návrhu, aby vláda SR prijala navrhované uznesenie.

Bratislava  8. 7. 2002